Mikaela Shiffrin

Mikaela Pauline Shiffrin (født 1995) er en amerikansk alpinist. Hun har tre OL-gull, åtte VM-gull og fem sammenlagtseire i verdenscupen. Hun er mestvinnende i antall enkeltrenn i verdenscupen i alpint etter at hun 11. mars 2023 gikk forbi Ingemar Stenmark som står med 86 verdenscupseiere. Den 23. februar 2025 vant hun sitt verdenscuprenn nummer 100.

 Karriere 
Shiffrin begynte å konkurrere i FIS-godkjente renn så snart hun var gammel nok. Hun debuterte i verdenscupen den 11. mars 2010 i storslalåmkonkurransen i Špindlerův Mlýn i Tsjekkia. Bare noen uker etter sin 16-årsdag vant hun det amerikanske mesterskapet, og ble tidenes yngste amerikanske skiløper til å vinne det nasjonale mesterskapet.

Den 29. desember 2011 fikk Shiffrin sin første pallplassering i et verdenscuprenn i et slalåmrenn i Lienz i Østerrike. Hun startet som nummer 40, og mistet leggbeskytteren halvveis i løpet, men fullførte omgangen allikevel, og endte på tolvteplass. I andre omgang hadde hun den raskeste tiden, noe som holdt til en tredjeplass. I desember 2012 tok Shiffrin som syttenåring sin første verdenscupseier i Åre i Sverige. Hun ble med det tidenes nest yngste amerikanske alpinist som vant et verdenscuprenn, etter Judy Nagel i 1969.

Hun vant slalåm i VM i alpint 2013 i Schladming. I verdenscupavslutningen i Lenzerheide i mars 2013 vant hun slalåmrennet og sikret dermed seier i slalåmcupen sesongen 2012/2013 tett fulgt av Tina Maze.

I OL 2014 i Sotsji tok hun gull i slalåm. Hun vant slalåmcupen sesongen 2013/14 etter å ha vunnet  fem av sju renn. Hun vant slalåmcupen for tredje sesong på rad vinteren 2014/15 etter å ha vunnet fem renn. Sesongen 2015/16 vant hun alle fem slalåmrennene hun startet i, men mistet store deler av sesongen på grunn av skader. I VM 2017 i St. Moritz sikret hun seg sitt tredje strake VM-gull i slalåm; Det har bare Christl Cranz klart før, i årene 1935–1939.

Hun vant verdenscupen sammenlagt sesongen 2016/17 etter å ha vunnet elleve renn.

Inntil sesongen 2017/18 spesialiserte hun seg i de tekniske disiplinene storslalåm og slalåm. Den 2. desember 2017 fikk hun sin første pallplassering i utfor, og dagen etter sin første seier i utfor. I OL i Pyeongchang tok hun gull i storslalåm, sølv i kombinasjonen, og hun ble nummer fire i slalåm. Hun vant verdenscupen sammenlagt sesongen 2017/18, og hun vant også slalåmcupen.

I VM i alpint 2019 i Åre tok hun gull i super-G, gull i slalåm og bronse i storslalåm. Dermed ble hun den første utøveren, uansett kjønn, som vant en øvelse fire VM på rad. Hun vant verdenscupen sammenlagt for tredje gang på rad sesongen 2018/19, og hun vant slalåm, storslalåm- og super-G-cupen. Hun vant 17 renn denne sesongen og slo dermed Vreni Schneiders 30 år gamle rekord på 14 seire. Tre disiplinseire pluss sammenlagt har bare Lindsey Vonn klart før på kvinnesiden. Tina Maze og Annemarie Moser-Pröll har også klart det, men det var ingen formell seier for kombinasjonsdisiplinen de årene.

Shiffrin ledet verdenscupen i alpint 2019/20 da hun reiste hjem til USA etter at hennes far døde i en ulykke 2. februar 2020.Grieving Mikaela Shiffrin grateful she saw her father in his final moments CNN. Besøkt 8. mars 2021. Shiffrin var tilbake i Europa til rennene i Åre i midten av mars, men de og resten av sesongen ble avlyst på grunn av koronapandemien. Shiffrin kom på andreplass i verdenscupen sammenlagt og i slalåm denne sesongen.

Under VM i alpint 2021 i Cortina tok hun fire medaljer: gull i alpin kombinasjon, sølv i storslalåm og bronse i super-G og slalåm. Hun klarte dermed ikke sin femte verdensmestertittel i slalåm på rad.

Den 11. januar 2022 tok Shiffrin sin 47. verdenscupseier i slalåm da hun vant slalåmrennet i Schladming. Hun er dermed mestvinnende alpinist i verdenscupen innenfor én disiplin. Ingemar Stenmark hadde den forrige rekorden med 46 seire i storslalåm. Sesongen 2021/22 tok hun sin fjerde sammenlagtseier i verdenscupen etter to rennseire i storslalåm, to i slalåm og én i utfor.

Under VM i alpint 2023 i Méribel tok hun tre medaljer: gull i storslalåm og sølv i super-G og slalåm. Hun vant verdenscupen i alpint 2022/23. Seieren var klar allerede sju renn før sesongen var ferdig. Hun tangerte Ingemar Stenmarks 86 verdenscupseire da hun vant storslalåm i Åre 10. mars 2023 og gikk forbi da hun vant slalåmrennet samme sted dagen etter.

I VM 2025 i Saalbach-Hinterglemm tok hun gull i alpin kombinasjon der hun kjørte på USA1 sammen med Breezy Johnson.

Den 23. februar 2025 vant hun et verdenscuprenn for 100. gang da hun vant et slalåmrenn i Sestriere.

I OL 2026 i Cortina tok hun OL-gull i slalåm for andre gang, tolv år etter første gang. I alpin kombinasjon, som for første gang i et OL ble arrangert som lagkonkurranse, kom hun på fjerdeplass etter at Breezy Johnson som hun kjørte på lag med, hadde ledet etter utfordelen.

 Meritter 
 OL 
KonkurranseUtforSuper-GStorslalåmSlalåmKombinasjonLagkonkurranse Sotsji 2014—— 5.-plass Gull —Ikke arrangert Pyeongchang 2018—Sølv Gull  4.-plass —— Beijing 202218.-plass9.-plass 5.-plassDNFDNF4.-plass Cortina 2026 — — 11.-plass Gull 4.-plassIkke arrangert

 VM 
KonkurranseUtforSuper-GStorslalåmSlalåmKombinasjon 2013 Schladming—— 6.-plass Gull — 2015 Beaver Creek—— 8.-plass Gull — 2017 St. Moritz—— Sølv Gull — 2019 Åre— Gull  Bronse  Gull — 2021 Cortina— Bronse Sølv Bronse  Gull 2023 Méribel— Sølv Gull SølvDSQ SL 2025 Saalbach-Hinterglemm——— 5.-plass Gull 

 Verdenscupen i alpint 
miniatyr|Mikaela Shiffrin i Stockholm 2019

 Sammenlagtplasseringer 
 Sesong Sammenlagt Utfor Super-G Storslalåm Slalåm Kombinasjon Parallell Plassering Poeng Plassering Poeng Plassering Poeng Plassering Poeng Plassering Poeng Plassering Poeng Plassering Poeng 2011/12  43.  168  –  –  –  –  49.  5  17.  163  –  –  –  – 2012/13  5.  822  –  –  –  –  19.  134  1.  688  –  –  –  – 2013/14  6. 895  –  –  –  –  7.  257  1.  638  –  –  –  – 2014/15  4.  1036  –  –  –  –  3.  357  1.  679  –  –  –  – 2015/16  10.  648  –  –  39.  18  21.  94  4.  500  23.  32  –  – 2016/17  1.  1643  36.  33  24.  70  2.  600  1.  840  6.  100  –  – 2017/18  1.  1773  5.  256  28.  56  3.  481  1.  980  –  –  –  – 2018/19 1. 2204  25.  79 1.  350 1. 615 1.  1160  –  –  –  – 2019/20  2.  1225  5.  256  7.  186  3.  314  2.  440  –  –  20.  29  2020/21   4.  1075  – –  –  –  2.  420  2.  655  –  –  –  – 2021/22 1.1493  26. 1053.  380 3. 507  2.  501   –  –  –  – 2022/23 1.2206  12. 221 7.  240 1. 800  1.  945   –  –  –  – 2023/24 3. 1409  22.  100  29  50  5.  429  1.  830  –  –  –  –

 Se også 
Liste over mestvinnende verdenscupvinnere i skisport

 Referanser 

 Eksterne lenker 


Kategori:Personer fra Eagle County i Colorado
Kategori:Alpinister fra USA
Kategori:Olympiske mestere for USA
Kategori:Olympiske mestere i alpint
Kategori:Olympiske sølvmedaljevinnere i alpint
Kategori:Olympiske sølvmedaljevinnere for USA
Kategori:Verdensmestere i alpint
Kategori:Deltakere for USA under Vinter-OL 2014
Kategori:Alpinister under Vinter-OL 2014
Kategori:Medaljevinnere under Vinter-OL 2014
Kategori:Deltakere for USA under Vinter-OL 2018
Kategori:Alpinister under Vinter-OL 2018
Kategori:Medaljevinnere under Vinter-OL 2018
Kategori:Deltakere for USA under Vinter-OL 2022
Kategori:Alpinister under Vinter-OL 2022
Kategori:Deltakere for USA under Vinter-OL 2026
Kategori:Alpinister under Vinter-OL 2026
Kategori:Medaljevinnere under Vinter-OL 2026
Kategori:Deltakere for USA under VM i alpint 2013
Kategori:Deltakere for USA under VM i alpint 2015
Kategori:Deltakere for USA under VM i alpint 2017
Kategori:Deltakere for USA under VM i alpint 2019
Kategori:Deltakere for USA under VM i alpint 2021
Kategori:Deltakere for USA under VM i alpint 2023
Kategori:Deltakere for USA under VM i alpint 2025